Semiulla Wafin

Semiulla Wafin (Вафин, وفا, Wafā; 8. helmikuuta 1909 – 18. joulukuuta 1983) oli tataaritaustainen suomalainen liikemies, johtaja, julkaisija ja kulttuurillinen vaikuttaja Tampereella. Wafin ylläpiti isänsä perustamaa kangaskauppaa Aleksis Kiven kadulla vuosikymmenten ajan. Hänen pojanpojalla Vahit Wafinilla on Helsingissä vaimonsa kanssa yritys Mattocenter. Heidän poikansa on korumuotoilija Ildar Wafin (s. 1995).   

Wafin toimi seurakuntansa puheenjohtajana ja opetti turkin kieltä yhteisön nuorille. Hän oli mukana lahjoittamassa turkkilaista kirjallisuutta Helsingin yliopistolle 1960-luvulla. Wafin palveli jatkosodassa alikersanttina ja otti osaa Stella Polaris -operaatioon.  

 Elämä 
vasen|pienoiskuva|Zinnetullah ja Möshfika lapsiensa Semiullan ja Fatiman kanssa vuonna 1911.
Semiulla Zinnetullanpoika (Zinnetullah uğlı, Zinnetullin) syntyi Venäjän keisarikunnan Nižni Novgorodin kuvernementin Aktukin kylässä. Hän muutti lapsena vanhempiensa kanssa aluksi Terijoelle ja lopulta Tampereelle. Keskikoulun hän suoritti klassisessa lyseossa.

pienoiskuva|210x210px|Wafinin kangaskauppa Tampereella.
Semiulla meni vuonna 1925 töihin isänsä Zinnetullan kangaskauppaan S. Wafin ("Siniatulla Wafin"), joka sijaitsi Commercen talossa Aleksis Kiven kadulla. 

Isänsä kuoltua Semiulla toimi liikkeen toimitusjohtajana vuodet 1941–1982.Baibulat 2004, s. 24 Yhdessä kauppiasystävänsä Imad Samaletdinin kanssa Semiulla hankki myyntitavaraa ostosmatkoiltaan Euroopasta.Susanna Härkönen, Vaikuttava Vähemmistö, Hyvä Elämä, Aamulehti, 16.4.2023 B1

Wafin oli Tampereen Islamilaisen Seurakunnan (myöh. Tampereen tataariseurakunta) perustajajäsen sekä hallituksen jäsen vuodesta 1943. Puheenjohtajana Wafin toimi vuodesta 1951, aina kuolemaansa saakka. Hän oli myös mukana perustamassa Tampereen Turkkilaista yhdistystä ja toimi vuosia sen hallituksessa.

Wafin tunnettiin henkilönä, joka pyrki omilla toimillaan kehittämään ja säilyttämään tataarikulttuuria Suomessa. Hän julkaisi äidinkielellänsä kirjoja kuten imaami Habibur-Rahman Shakirin kanssa kirjasen nimeltään Din derésleré ve Islam tarihçese ja taiteilija Aisa Hakimcanin kanssa uusintapainoksen alun perin Kazanissa 1908 ilmestyneestä teoksesta Islām dīne ḥaqq dīnder ('Islamin usko on oikea usko').

Wafin oli kiinnostunut turkin kielestä ja opetti sitä yhteisönsä nuorille. Hän piti yhteyttä ulkomailla asuvien hengenheimolaisten kanssa kirjeitse kertoen heille yhteisönsä arjesta. Wafin lahjoitti vuonna 1966 yhdessä Yildiz Bedretdinin, Rafat Karataun ja Enver- sekä Aliye Samaletdinin kanssa Helsingin yliopistolle turkinkielistä kirjallisuutta.

Wafinin vaimo oli Itä-Turkestann Xinjiangissa syntynyt kiinantataari Mahrusa Allayarı (1911–1984), jonka hän tapasi opiskellessaan taloustieteitä Berliinissä. Mahrusa tunnettiin kielitaitoisena kulttuurivaikuttajana, joka muun muassa toimi Tampereen Turkkilaisen Yhdistyksen hallituksessa ja kirjoitti Ayaz İshakin Yaña Milli Yul -lehteen nimimerkillä "M. Wafa". Berliinissä Mahrusa kouluttautui hammaslääkäriksi ja tätä ennen opiskeli Istanbulissa. Mahrusan isä oli varakas maanomistaja, mesenaatti Zakircan Allayarı (ent. Aldargarov), joka veljensä Siddikin kanssa muun muassa perusti kirjastoja.

Wafin ja hänen vaimonsa on haudattu Kangasalan Vatialan hautausmaalle. Wafineilla oli lapset Batu, Urhan ja Fuat. Wafinin isä Zinnetulla oli tullut ensimmäisen kerran Suomeen enonsa Mustafa Ismailin luo vuonna 1900. Menestyksekkään liikkeensä hän perusti 1910. Äiti-Möshfikaa (1886–1966Baibulat 2004, s. 269) on kuvailtu nimellä "kansan äiti".

Semiullan pojanpoika, yrittäjä Vahit Wafin on Tampereen tataariseurakunnan nykyinen (2023) puheenjohtaja. Hän ylläpitää Helsingissä Fredrikinkadulla vaimonsa Tinetin kanssa liikettä Matto-Center. Korumuotoilija Ildar Wafin on heidän poikansa.

 Jatkosodassa 
vasen|pienoiskuva|Wafin 1941.|279x279px
Jatkosodassa alikersantti Wafin toimi seuraavissa yksiköissä: Jalkaväen Koulutuskeskus 11, Kenttä- tykistörykmentti 14, 6. Prikaatin II Patteristo, Kenttätykistörykmentti 6 ja Päämajan Tiedusteluosasto 2. Kun sota päättyi, hän osallistui Stella Polaris -operaatioon. Vuonna 1943 joulukuussa hänelle myönnettiin VM.2. -mitali.

 Nimi 
Semiulla Wafin, sekä ajoittain perusmuodossaan turkkilaisittain Vafa. 

Tataarin kirjakielellä Сәмигулла Вафа; Sämiğulla Wafa, arab. kirjaimistolla سميع الله وفا.

Semiullah on teoforinen islamilainen nimi, tarkoittaen "Allahin kuuntelemista", ja Wafa (venäläisen sukunimipäätteen / patronyymin kanssa Wafin / Vafin, Вафин) merkitsee arabiaksi "lojaalisuutta / uskollisuutta".Baibulat 2004, s. 41, 182

Semiulla tuli lapsena Suomeen. Yleensä maahan saapuneet tataarit omaksuivat venäläiseen passiin merkityn patronyyminsä sukunimekseen, mutta vanhempiensa tai isänsä kanssa matkanneet ottivat käyttöön isänsä patronyymin, eli isoisänsä nimen (isä: Zinnetulla Wafanpoika; Wafin / Wafa uğlı).Leitzinger 1996, s. 129–133

 Viitteet 

 Aiheesta muualla 
 Wafin - Digitaaliset arkistot - Kansalliskirjasto
 Mattokauppiaalla yritteliäisyys jo DNA:ssa

Luokka:Suomen tataarit
Luokka:Suomalaiset kauppiaat
Luokka:Vuonna 1909 syntyneet
Luokka:Vuonna 1983 kuolleet